คณะวิทยาศาสตร์และเทคโนโลยี มหาวิทยาลัยธรรมศาสตร์

คณะวิทยาศาสตร์และเทคโนโลยี มหาวิทยาลัยธรรมศาสตร์ () ก่อตั้งขึ้นเมื่อปี พ.ศ. 2529 ซึ่งเป็นคณะลำดับที่ 9 ของมหาวิทยาลัยธรรมศาสตร์ และเป็นคณะแรกที่จัดตั้งขึ้น ณ ศูนย์รังสิต โดยระยะแรกจัดการเรียนการสอน 5 สาขาวิชา ได้แก่ สาขาวิชาสถิติ สาขาวิชาคณิตศาสตร์ (โดยสาขาวิชาคณิตศาสตร์และสถิติได้รับโอนมาจากคณะศิลปศาสตร์ มหาวิทยาลัยธรรมศาสตร์) สาขาวิชาคอมพิวเตอร์ สาขาวิชาวิทยาศาสตร์สิ่งแวดล้อม สาขาวิชาวิทยาศาสตร์สุขภาพ ต่อมาคณะฯได้ขยายการเรียนการสอนในสาขาวิชา เพิ่มขึ้นเป็นลำดับ ปัจจุบันการจัดการเรียนการสอนมีครบ คือ ปริญญาตรี ปริญญาโท และปริญญาเอก

ประวัติ 
  พ.ศ. 2526  มีมติอนุมัตินโยบายทางวิชาการเรื่อง "ส่งเสริมและสนับสนุนการศึกษาทางวิทยาศาสตร์และเทคโนโลยี" และ "ส่งเสริมและสนับสนุนการศึกษาทางวิทยาศาสตร์ประยุกต์" และ คณะรัฐมนตรีได้มีมติรับหลักการการจัดตั้งคณะวิทยาศาสตร์เพื่อการพัฒนาของมหาวิทยาลัยธรรมศาสตร์
  พ.ศ. 2527  ได้เชิญผู้ทรงคุณวุฒิร่วมให้ความเห็นเรื่อง "คุณลักษณะของบัณฑิตวิทยาศาสตร์ที่จะเป็นประโยชน์ต่อการดำเนินงาน" และได้แต่งตั้งคณะอนุกรรมการร่างหลักสูตรขึ้นมา 5 ชุด เพื่อพิจารณาร่างรายละเอียดของหลักสูตรทั้งหมด 8 หลักสูตร และหลักสูตรทั้งหมดได้ผ่านการพิจารณา
  พ.ศ. 2528  สภามหาวิทยาลัยได้มีมติอนุมัติหลักสูตรในการประชุมครั้งที่ 1/2528 และได้ขอเปลี่ยนชื่อจาก คณะวิทยาศาสตร์เพื่อการพัฒนา มาเป็น คณะวิทยาศาสตร์และเทคโนโลยี เมื่อวันที่ 14 มิถุนายน พ.ศ. 2528
  พ.ศ. 2528 ภายหลังได้มีประกาศทบวงมหาวิทยาลัยจัดตั้งคณะวิทยาศาสตร์และเทคโนโลยี มหาวิทยาลัยธรรมศาสตร์ ในราชกิจจานุเบกษา ฉบับพิเศษ หน้า 12 เล่ม 103 ตอนที่ 51
  พ.ศ. 2529  ได้รับการจัดตั้งโดยประกาศทบวงมหาวิทยาลัยเรื่อง การแบ่งส่วนราชการในมหาวิทยาลัยธรรมศาสตร์ (ฉบับที่ 2)
  พ.ศ. 2529  มหาวิทยาลัยธรรมศาสตร์เสนอโครงงานจัดตั้ง "คณะวิทยาศาสตร์เพื่อการพัฒนา" ต่อคณะกรรมการการปรับแผนพัฒนาการศึกษาระยะที่ 5 (พ.ศ. 2528–2529)
  พ.ศ. 2557  มหาวิทยาลัยธรรมศาสตร์เปิดหลักสูตรนานาชาติ 3 หลักสูตรได้แก่ สาขาวิชาการออกแบบเชิงนวัตกรรมดิจิทัล, สาขาวิชาเทคโนโลยีดิจิทัลแนวสร้างสรรค์, สาขาวิชาวิทยาศาสตร์อุตสาหการและการจัดการ 
  พ.ศ. 2558  ขยายการศึกษาไปสู่ภูมิภาคภาคเหนือ โดยตั้งที่มหาวิทยาลัยธรรมศาสตร์ ศูนย์ลำปาง โดยเปิดสาขาวิทยาการคอมพิวเตอร์ เป็นสาขาแรก โดยได้รับการสนับสนุนจาก คุณบุญชู ตรีทอง

สาขาวิชาที่เปิดสอน 
ตั้งแต่เริ่มก่อจนถึงปัจจุบันคณะวิทยาศาสตร์และเทคโนโลยี มหาวิทยาลัยธรรมศาสตร์ประกอบด้วย 10 สาขาวิชา ดังต่อไปนี้

 สาขาวิชาคณิตศาสตร์และสถิติ
 สาขาวิชาเคมี 
 สาขาวิชาเทคโนโลยีการเกษตร 
 สาขาวิชาเทคโนโลยีเพื่อการพัฒนาและยั่งยืน 
 สาขาเทคโนโลยีชีวภาพ

 สาขาวิชาฟิสิกส์ 
 สาขาวิชาวิทยาการคอมพิวเตอร์ 
  สาขาวิชาวิทยาศาสตร์และเทคโนโลยีการอาหาร 
 สาขาวิชาวิทยาศาสตร์และเทคโนโลยีสิ่งทอ 
 สาขาวิชาวิทยาศาสตร์สิ่งแวดล้อม

โครงการ / หลักสูตรอื่นๆ

หลักสูตร

ทำเนียบคณบดี

คณะกรรมการนักศึกษาคณะวิทยาศาสตร์และเทคโนโลยี

ศิษย์เก่าที่มีชื่อเสียง 
รองศาสตราจารย์ โรจน์ คุณเอนก รองอธิการบดีฝ่ายการนักศึกษา อดีตผู้อำนวยการสถาบันไทยคดีศึกษา และอดีตผู้ช่วยอธิการบดีฝ่ายวางแผน มหาวิทยาลัยธรรมศาสตร์ และอาจารย์ประจำสาขาวิชาวิทยาศาสตร์สิ่งแวดล้อม คณะวิทยาศาสตร์และเทคโนโลยี มหาวิทยาลัยธรรมศาสตร์

รองศาสตราจารย์ ดร.สุเพชร จิระขจรกุล คณบดีคณะวิทยาศาสตร์และเทคโนโลยี อดีตรองคณบดีฝ่ายบริหารและการคลัง และอดีตผู้ช่วยคณบดีฝ่ายการนักศึกษาและศิษย์เก่าสัมพันธ์ และอาจารย์ประจำสาขาวิชาเทคโนโลยีเพื่อการพัฒนายั่งยืน คณะวิทยาศาสตร์และเทคโนโลยี มหาวิทยาลัยธรรมศาสตร์

ผู้ช่วยศาสตราจารย์ ดร.นิรมล ศากยวงศ์ ผู้ช่วยคณบดีฝ่ายประชาสัมพันธ์และกิจการพิเศษ และอาจารย์ประจำสาขาวิชาเทคโนโลยีชีวภาพ คณะวิทยาศาสตร์และเทคโนโลยี มหาวิทยาลัยธรรมศาสตร์

วิทยา วสุไกรไพศาล, อั๋น นักแสดง

ปานระพี รพิพันธุ์, เอิ้น ผู้ประกาศข่าวสถานีโทรทัศน์ไทยทีวีสีช่อง 3

พิภู พุ่มแก้ว, ต๊ะ  ผู้ประกาศข่าวช่อง 9

ภราดร ปริศนานันทกุล สมาชิกสภาผู้แทนราษฎรจังหวัดอ่างทอง

เอกพงษ์ บุญเซ็น กรรมการผู้จัดการ บริษัท เอมเมอรอล เรียลเอสเตท จำกัด 

มิลิน ดอกเทียน, น้ำหนึ่ง สมาชิกวง BNK48 รุ่นที่ 1

ปุณยวีร์ จึงเจริญ, ออม สมาชิกวง BNK48 รุ่นที่ 2 และกัปตันวง CGM48

ธนภณ เอี่ยมกำชัย, ภณ SUPERBOY จบการศึกษาระดับปริญญาตรี สาขาวิชา สถิติ (ภาคพิเศษ)เดือนคณะ ได้รางวัล Popular Vote ของการประกวดเดือนมหาวิทยาลัย เริ่มเข้าวงการจาก Superboy Project Presented by GSB SB5 #2

นักศึกษาสัมพันธ์คณะวิทยาศาสตร์และเทคโนโลยี

การเข้าศึกษาต่อ 
การเข้าศึกษาต่อ
 โครงการรับตรง
 การรับสมัครนักศึกษาผ่านระบบกลาง (Admission)
 โครงการนักศึกษาเรียนดีในเขตเมือง
 โครงการนักศึกษาเรียนดีจากชนบท
 โครงการส่งเสริมนักเรียนเรียนดีภาคกลาง
 โครงการนักศึกษาผู้มีความสามารถดีเด่นทางการกีฬา
 โครงการนักศึกษาพิการ
 โครงการคัดเลือกนักเรียนคณิตศาสตร์และวิทยาศาสตร์โอลิมปิกเข้าศึกษาต่อเป็นกรณีพิเศษ (สสวท.)
 โครงการส่งเสริมโอลิมปิกวิชาการและพัฒนามาตรฐานวิทยาศาสตร์ คณิตศาสตร์ศึกษา ของมูลนิธิสอวน.(ค่าย 2)
 โครงการรับนักศึกษากิจกรรมจิตอาสาและประชาธิปไตยเข้าศึกษามหาวิทยาลัยธรรมศาสตร์
 โครงการปริญญาตรีภาคพิเศษ

การเดินทาง 
การเดินทาง
 รถตู้ประจำทาง
 อนุสาวรีย์ชัยฯ–ม.ธรรมศาสตร์ ศูนย์รังสิต
 BTS หมอชิต–ม.ธรรมศาสตร์ ศูนย์รังสิต
 ม.ธรรมศาสตร์ ท่าพระจันทร์–ศูนย์รังสิต (รถบริการของทางมหาวิทยาลัย)
 รถเมล์ประจำทาง
 สาย 29 รังสิต–หัวลำโพง
 สาย 39 ม.ธรรมศาสตร์ ศูนย์รังสิต–อนุสาวรีย์ชัยฯ
 สาย 510 รังสิต–อนุสาวรีย์ชัยฯ
 รถประจำทางภายในมหาวิทยาลัย
 รถเมล์ประจำทาง NGV สาย 2
 รถสองแถว สาย 2

อ้างอิง

แหล่งข้อมูลอื่น 
 คณะวิทยาศาสตร์และเทคโนโลยี มหาวิทยาลัยธรรมศาสตร์

หน่วยงานในมหาวิทยาลัยธรรมศาสตร์
คณะวิทยาศาสตร์ในประเทศไทย